**Проекто – договор**

**Д О Г О В О Р**

**№...........**

Днес на ..................2015 г., в гр. Плевен, между:

**МЕДИЦИНСКИ УНИВЕРСИТЕТ – ПЛЕВЕН**, ул. “Климент Охридски” № 1, ЕИК по БУЛСТАТ 000405689, ДДС №BG 000405689, представляван от **Ректора – Проф. Д-р Славчо Томов, д.м.н., с Финансов директор Ибрахим Потурлиев от една страна, наречен ВЪЗЛОЖИТЕЛ /КУПУВАЧ/**

и

.................................................................................................................................

със седалище и адрес на управление:................................................................. ......................................................................................, ЕИК/БУЛСТАТ, ...............................банкова сметка:.......................................................банка .................................................................................................................................

представляван от .................................................................................................., определен за изпълнител след проведена открита процедура за възлагане на обществена поръчка № ..............................................., от друга страна, наречен **ИЗПЪЛНИТЕЛ /ПРОДАВАЧ/**,

на основание чл. 74, в вр. с чл. 41 от ЗОП се сключи настоящият договор за следното:

**ПРЕДМЕТ НА ДОГОВОРА**

**Чл. 1.** ИЗПЪЛНИТЕЛЯТ се задължава по предварителна заявка да отпечатва учебници, друга учебно-помощна и медицинска литература и отпечатване на брошури, плакати, постери, вестник, мед. списание, каталози, рекламни материали за конгреси – резюмета на Издателски център при МУ – Плевен, както и обрязване на книжно тяло и подвързване с метален гребен по дългата страна, съобразно конкретна поръчка.

**Чл.2.** За всяка конкретна поръчка ВЪЗЛОЖИТЕЛЯ, в предварителната заявка, посочва изискванията за отпечатване на материала и формираната цена. Неразделна част от договора е приложената ценова листа/Приложение 1/ на ИЗПЪЛНИТЕЛЯ.

**Чл. 3.** Видът и количеството на конкретните поръчки се определят едностранно от ВЪЗЛОЖИТЕЛЯ в зависимост от потребностите и финансовата му обезпеченост по предварителна заявка.

**СРОК**

**Чл. 4.** (1) Договорът се подписва за срок от 18/осемнадесет/ месеца, считано от датата на подписването му, като действието му се продължава до определянето на ИЗПЪЛНИТЕЛ през 2018г. по реда на ЗОП, ако нито една от страните, в едномесечен срок преди изтичането му не изпрати писмено предизвестие.

(2) ИЗПЪЛНИТЕЛЯТ се задължава да отпечата и достави целия тираж в срок до .............. работни дни, считано от датата на съответната заявка по предмета на договора.

**ЦЕНИ И ПЛАЩАНЕ**

**Чл. 5.** Цената е определена франко склад на ВЪЗЛОЖИТЕЛЯ, като включва всички разходи по изпълнение по предмета на поръчката.

**Чл. 6.** Плащанетона стойността на конкретно отпечатаният материал по предмета на договора се извършва по банков път след предаване на отпечатаното и срещу представена фактура с платежно нареждане по банкова сметка на ИЗПЪЛНИТЕЛЯ при условия на отложено плащане – до 25/двадесет и пет/ календарни дни от датата на съответно предаденият отпечатан материал и подписване на приемо-предавателен протокол.

**Чл.7.** Цените от приложената към настоящия договор ценова листа са валидни за срока на договора.

### ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл. 8.** ИЗПЪЛНИТЕЛЯТ се задължава да изпълни конкретната поръчка в пълно съответствие с предоставения от ВЪЗЛОЖИТЕЛЯ готов материал – на паус, огледално и/или в специализирана програма за обработка и дизайн, в криви.

**Чл. 9.** ИЗПЪЛНИТЕЛЯТ се задължава да изработи цветоотделка и филм.

**Чл. 10.** ИЗПЪЛНИТЕЛЯТ се задължава да отпечата и достави целия тираж в срок, съгласно чл.4, ал.2 от договора.

**Чл. 11.** Транспортните разходи по предоставяне на готовите материали са за сметка на ИЗПЪЛНИТЕЛЯ.

**Чл. 12.** ИЗПЪЛНИТЕЛЯТ се задължава да върне предоставения материал, заедно с доставката на целия тираж.

**Чл. 13.** ИЗПЪЛНИТЕЛЯТ гарантира запазването правата на автора и издателя, като няма право да размножава и разпространява книгите и материалите, предмет на настоящия договор.

**Чл. 14.** При констатирано нарушение на авторските права, ВЪЗЛОЖИТЕЛЯТ има право да прекрати незабавно договора, като ИЗПЪЛНИТЕЛЯТ дължи неустойка в размер на 50% от стойността на тиража.

**Чл. 15.** Независимо от отговорността по чл.14, авторът не се лишава от възможността да търси правата си по съдебен ред за всички преки и непосредствени вреди, настъпили от виновното поведение на ИЗПЪЛНИТЕЛЯ.

**Чл. 16.** (1) Ако отпечатаните и доставени книги и материали съдържат, по вина на ИЗПЪЛНИТЕЛЯ, груби технически грешки, (в съдържанието на текста, празни страници, разменени страници, лош печат или размазани/неясни снимки) и др. под. съществени и неотстраними дефекти, ИЗПЪЛНИТЕЛЯТ се задължава да препечата изданието за своя сметка.

(2) Ако отпечатаните и доставени книги и материали, по вина на ИЗПЪЛНИТЕЛЯ, не отговарят на необходимото качество, то ИЗПЪЛНИТЕЛЯ се задължава да препечата изданието за своя сметка.

***Чл. 17.*** *Когато Изпълнителят е сключил договор/договори за подизпълние, работата на подизпълнителите се приема от Възложителя, в присъствие на Изпълнителя и подизпълнителя.*

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 18.** ВЪЗЛОЖИТЕЛЯТ се задължава да извърши предпечатната подготовка и предоставя на ИЗПЪЛНИТЕЛЯ готов за отпечатване материал – на паус, огледално и/или в специализирана програма за обработка и дизайн, в криви.

**Чл. 19.** (1)ВЪЗЛОЖИТЕЛЯТ има право във всеки момент от изпълнение на договора да осъществява контрол относно качеството, количеството и стадиите на изпълнение, техническите параметри, без да пречи на работата на изпълнителя.

(2) Ако ВЪЗЛОЖИТЕЛЯТ констатира некачествено отпечатани и доставени книги и материали, то има право да ги върне на ИЗПЪЛНИТЕЛЯ, който се задължава да препечата изданието за своя сметка.

**Чл. 20.** ВЪЗЛОЖИТЕЛЯТ се задължава да прегледа и приеме отпечатаните книги и материали, с подписване на двустранен протокол.

**Чл. 21.** При констатиране на отстраними дефекти в някои от екземплярите, ВЪЗЛОЖИТЕЛЯТ може да ги върне и да иска замяната им с други – срокът се определя в приемателния протокол.

**Чл. 22.** Ако ВЪЗЛОЖИТЕЛЯТ приеме отпечатаните книги и материали с недостатъци, може да иска намаляване от цената – определя се в приемателния протокол.

*Чл. 23. (1) Когато ИЗПЪЛНИТЕЛЯТ е обявил в офертата си, че ще използва подизпълнител, в срок до 3 дни от сключване на настоящия договор:*

*1. ИЗПЪЛНИТЕЛЯТ сключва договор за подизпълнение с обявения подизпълнител;*

*2. представя на ВЪЗЛОЖИТЕЛЯ оригинален екземпляр от договора за подизпълнение;*

*3. представя на ВЪЗЛОЖИТЕЛЯ доказателства, че не са нарушени забраните по чл. 45а, ал. 2 от ЗОП.*

*(2) Изпълнителят предоставя на Възложителят, в 10-ен срок, от всяко извършено плащане, информация за извършените плащания по сключеният договор за подизпълнение.*

*(3) Сключването на договор за подизпълнение не освобождава ИЗПЪЛНИТЕЛЯ от отговорността му за изпълнение на договора.*

**ОТГОВОРНОСТИ. ГАРАНЦИЯ ЗА ИЗПЪЛНЕНИЕ**

**Чл. 24.**  (1) При забавено изпълнение на задълженията по договора от страна на ИЗПЪЛНИТЕЛЯ същият заплаща на ВЪЗЛОЖИТЕЛЯ неустойка в размер на 10% от стойността на съответната поръчка по предмета на договора.

(2) При забавено изпълнение повече от 30(тридесет)дни ВЪЗЛОЖИТЕЛЯ има право да прекрати едностранно договора, без да й дава допълнителен срок за изпълнение.

(3) ВЪЗЛОЖИТЕЛЯТ може да претендира за нанесени вреди и пропуснати ползи по общия ред, в случай че превишават размера на предвидените неустойки.

**Чл. 25.** (1)За изпълнение на задълженията си по този договор **ИЗПЪЛНИТЕЛЯТ** учредява в полза на **ВЪЗЛОЖИТЕЛЯ** банкова гаранция или предоставя гаранция под формата на парична сума най-късно при сключване на договора в размер на 1% от прогнозната стойността на поръчката или ....................лв.

(2) В случай че **ИЗПЪЛНИТЕЛЯТ** избере да предостави гаранция под формата на парична сума, то сумата да бъде преведена по следната банкова сметка на Възложителя:

IBAN: BG96 BUIB 7889 3318 3072 03

BIC: BUIBBGSF

Банка: СИБанк - АД - клон Плевен.

(3) **ВЪЗЛОЖИТЕЛЯТ** се задължава да възстанови на **ИЗПЪЛНИТЕЛЯ** сумата на гаранцията в срок до 20 /двадесет/ работни дни след изтичане на срока на договора. Гаранцията ще бъде възстановена по сметка, посочена от **ИЗПЪЛНИТЕЛЯ**.

(4) В случай че **ИЗПЪЛНИТЕЛЯТ** избере да предостави банкова гаранция, то тя трябва да бъде безусловна, неотменима и изискуема при първо писмено поискване, в което **ВЪЗЛОЖИТЕЛЯТ** заявява, че **ИЗПЪЛНИТЕЛЯТ** не е изпълнил задълженията си по този договор. Банковата гаранция е със срок на валидност до изтичане срока на договора.

(5) **ВЪЗЛОЖИТЕЛЯТ** не дължи лихви върху сумата по гаранцията.

**Чл. 26.** (1) **ВЪЗЛОЖИТЕЛЯТ** има право да се удовлетвори от гаранцията, независимо от формата, под която е представена, при неточно изпълнение на задължения по договора от страна на **ИЗПЪЛНИТЕЛЯ**.

(2) **ВЪЗЛОЖИТЕЛЯТ** има право да усвои такава част от гаранцията, която покрива отговорността на **ИЗПЪЛНИТЕЛЯ** за неизпълнението.

(3) При едностранно прекратяване на договора от **ВЪЗЛОЖИТЕЛЯ**, поради виновно неизпълнение на задължения на **ИЗПЪЛНИТЕЛЯ** по договора, сумата от гаранцията се усвоява изцяло като обезщетение за прекратяване на договора.

(4) **ВЪЗЛОЖИТЕЛЯТ** има право да усвоява дължимите суми за неустойки и обезщетения във връзка с неизпълнение на договора от гаранцията за добро изпълнение.

(5)В случай, че неизпълнението на задълженията по договора от страна на **ИЗПЪЛНИТЕЛЯ** по стойност превишава размера на гаранцията, **ВЪЗЛОЖИТЕЛЯТ** има право да търси обезщетение по общия ред.

**Чл. 27.** **ВЪЗЛОЖИТЕЛЯТ** задържа гаранцията за добро изпълнение на договора, ако в процеса на неговото изпълнение възникне спор между страните, който е внесен за решаване от компетентен съд. Гаранцията се задържа до окончателното решаване на спора.

*Текстовете на чл.25 до чл. 27 (в частта относно гаранцията за изпълнение) не се прилагат в случаите, когато за изпълнител на обществената поръчка бъде определено лице – специализирано предприятие или кооперация на и за хора с увреждания, на основание чл. 59, ал. 6 от ЗОП. В този случай текстовете се оформят съответно като се премахнат само тази част от тях, която регламентира представянето, задържането и усвояването на гаранцията за изпълнение..*

**ФОРСМАЖОРНИ ОБСТОЯТЕЛСТВА**

**Чл. 28.** Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.

**Чл. 29.** Ако страната, която е следвало да изпълни свое задължение по договора е била в забава, тя не може да се позовава на непреодолима сила.

**Чл. 30.** “Непреодолима сила” по смисъла на този договор е непредвидено и/или непредотвратимо събитие от извънреден характер, възникнало след сключване на договора.

**Чл. 31.** Страната, засегната от непреодолима сила е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в седмодневен срок от настъпването на непреодолима сила. При неуведомяване се дължи обезщетение за настъпилите от това вреди.

**Чл. 32.** Докато трае непреодолимата сила, изпълнението на договора и свързаните с него насрещни задължения се спира.

**Чл. 33.** Не представлява “непреодолима сила” събитие, причинено по небрежност или чрез умишлено действие на ВЪЗЛОЖИТЕЛЯ или на негови представители и/или служители.

**ПРЕКРАТЯВАНЕ. ОБЩИ УСЛОВИЯ**

**Чл. 34.** Договорът се прекратява в следните случаи:

- с изтичане на срока му, като действието на договора се продължава до определянето на ИЗПЪЛНИТЕЛ за следващата 2018 г. по реда на ЗОП, ако нито една от страните, в едномесечен срок преди изтичането му не изпрати писмено предизвестие;

- по взаимно съгласие на страните, изразено в писмена форма;

- при условията на чл.14 и чл. 24, ал.2 от договора;

- при настъпване на обстоятелства, които немогат да се вменят във вина на страните, обуславящи трайна обективна невъзможност за изпълнение;

- едностранно от Възложителя, без предизвестие, в случай, че Изпълнителят бъде лишен от право да упражнява дейността си;

- едностранно от Възложителя, без предизвестие, когато Изпълнителя ползва подизпълнител, без да е декларирал това в офертата си, или използва подизпълнител, който е различен от този, посочен в офертата му;

- в случай, че по отношение на Изпълнителя настъпят обстоятелства по чл. 47 от ЗОП, Възложителят им право да прекрати настоящия договор, без предизвестие и без да дължи неустойки;

- по реда на чл. 43, ал. 4 от Закона за обществени поръчки.

(2) В случайте по ал.1, ВЪЗЛОЖИТЕЛЯ дължи на ИЗПЪЛНИТЕЛЯ възнаграждение за изпълненото по предмета на договора до момента на прекратяването му.

**Чл. 35.** Нито една от страните няма право да прехвърля правата и задълженията, произтичащи от този договор, на трета страна, освен в случайте по чл. 43, ал. 7 от ЗОП.

**Чл. 36.** Настоящият договор не може да бъде изменян, освен по изключение в случаите на чл. 43 ал. 2 ЗОП.

**Чл. 37.** (1) Страните определя следните лица за контакти:

ЗА ИЗПЪЛНИТЕЛЯ: .........................................................................

ЗА ВЪЗЛОЖИТЕЛЯ: Красимир Кръстев и Силвия Емилева - 064/884-210 и 064/884-178.

(2) При промяна на банковите сметки, адреси, телефони и др. засягащо предмета на договора, съответната страна уведомява писмено другата.

**Чл. 38.** За неуредените въпроси се прилага ЗОП, ППЗОП, ЗЗД и общото гражданско законодателство.

**Чл. 39.** Възникналите спорове се решават чрез преговори и по взаимно съгласие, а при непостигането му - по съдебен ред.

